Diari Oficial de la Generalitat Valenciana


Sumari del DOGV 7338, del 13-08-2014 (2014/7653)

ORDE 68/2014, de 8 d'agost, de la Conselleria d'Educació, Cultura i Esport, per la qual es convoca la concessió d'ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7653


Data del document
:   08-08-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 68/2014, de 8 d'agost, de la Conselleria d'Educació, Cultura i Esport, per la qual es convoca la concessió d'ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014. [2014/7653]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per Llei Orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura.  
El Decret 9/2014, de 12 de juny, del president de la Generalitat, pel qual determina les conselleries en què s'organitza l'administració de la Generalitat, assigna a la Conselleria d'Educació, Cultura i Esport les competències en matèria de promoció cultural.  
Així mateix, de conformitat amb el que preveu l'article 16 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Secretaria Autonòmica de Cultura i Esport les funcions que li atribuïx l'article 68 de la Llei del Consell en matèria de proposta i execució de la política cultural relativa al teatre, la música i el cine, entre altres, així com la gestió de les ajudes i subvencions en matèria cultural.  
A fi d'ampliar les àrees d'actuació i suport al sector audiovisual en l'àmbit competencial de la Generalitat, la Conselleria d'Educació, Cultura i Esport considera necessari estimular el desenrotllament i preparació de projectes de llargmetratges de ficció, animació i documentals cinematogràfics per mitjà de la concessió d'ajudes econòmiques que incentiven esta activitat.  
Per tot això, de conformitat amb el que disposen la Llei 38/2003, de 17 de novembre, General de Subvencions, i el seu reglament de desplegament, aprovat pel Reial Decret 887/2006, de 21 de juliol; el Decret 9/2014, de 12 de juny, del president de la Generalitat; el Decret 88/2014, de 13 de juny, del Consell, i el Decret 190/2012, de 21 de desembre, del Consell, que aprova el Reglament Orgànic i Funcional de la Conselleria d'Educació, Cultura i Esport, fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i en l'exercici de les atribucions que m'atorga l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març,  
  
  
  
ORDENE  
  
Primer   
Convocar la concessió d'ajudes per a la millora de la producció audiovisual en valencià, en règim de concurrència competitiva, per al desenrotllament i preparació de projectes de llargmetratges de ficció, animació i documentals, i aprovar les bases de la convocatòria per les quals es regirà, així com el model de sol·licitud i els annexos que s'acompanyen.  
  
Segon  
La Llei de Pressupostos de la Generalitat per a 2014 conté la línia de subvenció T4006000 «Millora de la producció audiovisual en valencià», inclosa en el programa 453.40, Arts Plàstiques i Escèniques, del capítol IV, destinada a la producció de curtmetratges i al desenrotllament i preparació de projectes de llargmetratges de ficció, animació i documentals, per import global màxim de 270.400 euros, dels quals 96.000 euros es destinen en la present convocatòria al desenrotllament i preparació de projectes de llargmetratges de ficció, animació i documentals.  
  
Així mateix, este import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
Tercer  
Esta convocatòria d'ajudes no requerix notificació a la Comissió Europea per no reunir tots els requisits de l'article 107.1 del Tractat de Funcionament de la Unió Europea, atés que s'acullen al Reglament UE núm. 1407/2013, de 18 de desembre, de la Comissió (DOUE L 352, de 24 de desembre), relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, i pel seu import no suposen un falsejament de la competència que afecte els intercanvis comercials entre estats membres.  
  
Esta orde no podrà aplicar-se a les empreses que operen en els sectors determinats en el punt 1 de l'article 1r del Reglament UE núm. 1407/2013, de 18 de desembre, de la Comissió (DOUE L 352, de 24 de desembre).  
L'ajuda total sota este concepte de minimis concedida a qualsevol empresa no podrà excedir 200.000 euros en un període de tres exercicis fiscals, ni individualment ni com a resultat de l'acumulació amb altres ajudes de minimis concedides al mateix beneficiari, conforme establix el Reglament UE núm. 1407/2013, de la Comissió.  
El centre gestor haurà d'haver comprovat que no se supera el límit esmentat en l'apartat anterior. Sense perjuí d'això, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
A l'efecte de control de les ajudes concedides a l'empara del Reglament de minimis, la Conselleria d'Educació, Cultura i Esport mantindrà un registre detallat d'esta i de totes les altres subvencions que s'acullen a la regla de minimis durant un període de deu exercicis fiscals des de la seua concessió.  
De la mateixa manera, la Conselleria d'Educació Cultura i Esport, prèvia sol·licitud per escrit, haurà de facilitar a la Comissió Europea tota la informació que es considere necessària per a determinar si s'han complit les condicions del Reglament (UE) número 1407/2013, de 18 de desembre, de la Comissió, i especialment per a determinar l'import total de les ajudes de minimis rebudes per una empresa.  
  
Quart  
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, i el Decret 80/2011, d'1 de juliol, del Consell, que modifica la denominació i composició de l'esmentada comissió, esta convocatòria no requerix que es pronuncie, ja que no té una espacial incidència pressupostària i econòmica.  
  
Quint  
Esta orde produirà efectes a partir de l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant la consellera d'Educació, Cultura i Esport, en el termini d'un mes a comptar de l'endemà de la publicació d'esta orde.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta orde o a partir de l'endemà del dia que es notifique la resolució expressa del recurs de reposició.  
  
València, 8 d'agost de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
Bases per a l'adjudicació d'ajudes per a la millora de la producció audiovisual en valencià per al desenrotllament i preparació de projectes de llargmetratges de ficció, animació i documentals cinematogràfics  
  
  
Primera. Objecte, import, nombre d'ajudes i característiques  
Estes ajudes tenen per objecte la millora de la producció audiovisual en valencià recolzant el desenrotllament i la preparació de projectes de llargmetratge de ficció, animació i documentals, destinats a les sales d'exhibició cinematogràfica, ja siga a partir d'una idea original o d'una adaptació. S'entén per desenrotllament de projecte, als efectes de la present convocatòria, l'elaboració d'un guió i el conjunt d'operacions que precedixen el rodatge d'una producció audiovisual.  
Es concedirà un màxim de huit ajudes de 12.000 euros cada una per al desenrotllament de projectes de llargmetratges de ficció, animació i documental. Estes ajudes es justificaran distribuint-se l'import a parts iguals entre el cost del guió i la resta de costos de l'empresa productora que sol·licite realitzar el desenrotllament del projecte.  
No es podrà concedir més d'una ajuda per sol·licitant.  
  
Segona. Beneficiaris  
En l'àmbit competencial de la Generalitat i dins dels límits pressupostaris i d'acord amb les condicions i criteris que s'establixen en estes bases, podran obtindre estes ajudes les empreses de producció que justifiquen disposar d'un guió, mitjançant un acord amb l'autor, per a desenrotllar un projecte de llargmetratge de ficció, animació i/o documental. Les empreses productores inscrites en el Registre Administratiu d'Empreses Audiovisuals de la Comunitat Valenciana hauran d'actualitzar les seues dades abans que finalitze el termini de presentació de sol·licituds. Les que no figuren inscrites en este registre hauran de presentar la documentació que s'assenyala en la base tercera 3.b.  
  
  
Tercera. Presentació de sol·licituds  
1. El termini de presentació de les sol·licituds serà de quinze dies naturals a partir de l'endemà de la publicació de la present convocatòria en el Diari Oficial de la Comunitat Valenciana.  
2. Les sol·licituds dirigides a la Conselleria d'Educació, Cultura i Esport, podran presentar-se en la seu de la Conselleria d'Educació, Cultura i Esport, av. de Campanar, 32, 46220 València, i en les direccions territorials d'Educació, Cultura i Esport d'Alacant (c/ Carratalá, 47, 03428 Alacant), Castelló de la Plana (av. del Mar, 23, Castelló de la Plana) i València (c/ Gregori Gea, 14, 46772 València). Igualment, utilitzant qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de Correus presentant la sol·licitud en sobre obert perquè en la capçalera del document es faça constar el nom de l'oficina, la data i el lloc d'admissió, o presentació en el registre i comunicant la remissió de la sol·licitud per mitjà de fax (núm. 167 217 976) o telegrama en el mateix dia, només als efectes organitzatius.  
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP. En este cas, la sol·licitud s'omplirà amb l'aplicació informàtica establida a este efecte i el sol·licitant haurà de disposar de firma electrònica d'entitats o de ciutadà emesa per l'Institut Valencià de Finances: ?http://www.accv.es?, o DNI electrònic.  
La tramitació telemàtica pot realitzar-se a través del PROP, en l'URL següent:  
?http://www.gva.es/portal/page/portal/inicio/procedimientos'id\_proc=183>.  
Els documents complementaris a la sol·licitud poden ser aportats de forma telemàtica. En este cas només s'acceptaran en format pdf i hauran d'estar firmats per mitjà de la plataforma de firma on line de l'Institut Valencià de Finances ?http://www.accv.es/ciudadanos/firma-on-line-pdf/>.  
3. Les sol·licituds hauran d'omplir-se necessàriament de conformitat amb el model que s'adjunta a la convocatòria.  
a) Desenrotllarà els punts següents:  
- Declaració responsable de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (apartat E del model de sol·licitud).  
- Declaració responsable de minimis de l'exercici fiscal present i dels dos anteriors (apartat E del model de sol·licitud).  
- Declaració responsable de no incórrer en cap de les prohibicions per a obtindre la condició de beneficiari especificades en els punts 2 i 3 de l'article 13 de la Llei 38/2003, de 17 de novembre, General de Subvencions, en els termes que preveu l'article 13.7 de l'esmentat cos legal (apartat F del model de sol·licitud).  
- Declaració responsable de compliment de la normativa sobre integració laboral de persones amb discapacitat, o si és el cas, l'exempció d'esta obligació, d'acord amb el que disposen l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV 4479, d'11.04.2003), i el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per a el foment de l'ocupació de les persones amb discapacitat (apartat F del model de sol·licitud).  
b) Igualment la sol·licitud s'haurà d'acompanyar de la documentació següent:  
- En el cas que el sol·licitant es trobe inscrit en el Registre Administratiu d'Empreses Audiovisuals de la Comunitat Valenciana, una declaració responsable de l'administrador de l'empresa productora on se certifique que els documents del DNI de la persona que actue com a representant i el que acredite estar facultada per a exercir la representació de l'empresa, d'acord amb el que establix l'article 32 de la Llei 30/1992, de Règim Jurídic de les Administracions Públiques i del Procediment Administratiu Comú, de la mateixa manera que el CIF de l'empresa productora, es troben depositats en l'expedient corresponent a l'esmentada empresa en el Registre Administratiu d'Empreses Audiovisuals de la Comunitat Valenciana, i que declare també la seua vigència i que les dades contingudes en l'esmentat expedient no han patit cap variació (apartat G del model de sol·licitud).  
  
- En el cas que el sol·licitant, persona jurídica, no estiga inscrit en el Registre Administratiu d'Empreses Audiovisuals de la Comunitat Valenciana, també haurà d'aportar fotocòpia de la targeta d'identificació fiscal, fotocòpia de l'escriptura de constitució amb el caixetí d'inscripció en el registre públic corresponent o, si és el cas, certificat expedit pel titular del registre públic en què esta es trobe inscrita, i documentació acreditativa de la representació i capacitat amb què actua el seu representant legal (apartat G del model de sol·licitud).  
  
- Còpia original del contracte entre l'autor del guió i l'empresa productora on es reflectisca l'associació temporal de les dos parts i el compromís de l'autor a cedir els drets sobre el guió acabat a la productora per a la realització de la pel·lícula (apartat G del model de sol·licitud).  
  
- En el cas que el guió del projecte es base en una obra literària preexistent, caldrà presentar un acord entre la productora i l'autor o autors de l'obra en què s'establisquen les condicions de l'opció i del futur contracte de cessió de drets; o, en el cas que ja estiga firmat el contracte definitiu, còpia original del contracte (apartat G del model de sol·licitud).  
- Dades bancàries on es desitge rebre l'import de l'ajuda sol·licitada, en cas de resultar beneficiari, omplint el model de domiciliació bancària que s'adjunta a la present convocatòria.  
c) A més, la sol·licitud s'haurà d'acompanyar de quatre còpies, una en suport paper i tres en suport CD-rom o DVD, de la documentació següent:  
- Sinopsis argumentals, amb un màxim de 5 folis a doble espai, i una versió del guió complet.  
- Memòria explicativa del projecte d'escriptura, subscrita per l'autor del guió i la productora, que incloga el pla financer, el disseny de producció, el desenrotllament del projecte i el plantejament econòmic, que en demostre la viabilitat.  
- Historial de l'empresa productora i de les persones que tinguen la condició de productor executiu, guionista i director.  
- Pressupost previst per a la preparació del projecte.  
- Acreditació documental, si és el cas, d'haver obtingut una ajuda prèvia a l'escriptura del guió.  
- Qualsevol altra dada o document relacionats amb el projecte objecte de la sol·licitud que els interessats consideren convenient aportar.  
4. D'acord amb el que preveu l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'apartat H del model de sol·licitud s'inclou la possibilitat que els sol·licitants autoritzen expressament la Conselleria d'Educació, Cultura i Esport a obtindre directament l'acreditació del compliment de les obligacions tributàries i davant de la Seguretat Social. No obstant això, si els sol·licitants deneguen este consentiment, hauran d'aportar, tant l'autor del guió com l'empresa productora, la documentació següent:  
  
- Certificat positiu de l'Agència Estatal d'Administració Tributària que acredite que el sol·licitant es troba al corrent de les seues obligacions.  
- Certificat de la Tresoreria de la Seguretat Social que acredite que el sol·licitant es troba al corrent de les seues obligacions amb la Seguretat Social.  
- Certificat de les direccions territorials de la Conselleria d'Hisenda i Administració Pública de la Generalitat que acredite que el sol·licitant no té deutes de naturalesa tributària amb la Generalitat.  
Finalment, els sol·licitants podran autoritzar la Generalitat i els seus organismes dependents, en l'apartat H del model de sol·licitud, a realitzar amb els projectes subvencionats accions de promoció a través de sessions de presentació, disposició dels projectes en la pàgina web de la Generalitat i els seus organismes dependents o qualsevol altra activitat que consideren necessària per a la seua difusió i promoció. Els productors i autors tenen l'obligació de participar en les accions que organitze la Generalitat i els seus organismes dependents per a la seua promoció.  
  
5. Si la sol·licitud d'iniciació no inclou totes les dades exigides o falta alguna documentació especificada en la base tercera 3, epígrafs a i b, s'instarà l'interessat perquè en el termini de 10 dies esmene estos defectes, amb l'advertència que en cas de no fer-ho es considerarà que ha desistit de la seua petició, segons disposa l'article 71.1 de la Llei 30/1992, de 26 de novembre, prèvia resolució que haurà de ser dictada en els termes que preveu l'article 42 de l'esmentada llei.  
La documentació no administrativa prevista en la base tercera 3.c s'haurà de presentar inexcusablement dins de l'últim dia de termini per a presentar sol·licituds i en cas de no fer-ho es considerarà que el sol·licitant ha desistit de la seua petició.  
6. El contingut d'informació falsa o que no es corresponga amb la realitat en la sol·licitud suposarà que no siga valorada per part de la comissió i serà motiu de desestimació en la resolució dictada per l'òrgan competent i, si és el cas, podrà produir-se la revocació de la subvenció concedida en el cas que haja sigut ja adjudicada.  
  
7. Les dades de caràcter personal contingudes en l'imprés de sol·licitud podran ser incloses en un fitxer per al seu tractament automatitzat per la Conselleria d'Educació, Cultura i Esport. El tractament d'estes dades serà d'acord amb el que disposa la Llei Orgànica 15/1999, de Protecció de Dades de Caràcter Personal, i el reglament que la desplega, i els interessats podran exercir els seus drets d'acord amb este davant l'esmentada conselleria.  
  
Quarta. Instrucció del procediment de concessió de les ajudes. Comissió tècnica avaluadora  
1. L'òrgan competent per a l'ordenació i instrucció del procediment de concessió de les ajudes és el Servici de Coordinació d'Entitats Culturals i Ajudes de la Direcció General de Cultura.  
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en el següent apartat.  
3. Per a l'avaluació dels projectes presentats pels sol·licitants, es constituirà una comissió tècnica avaluadora, conforme preveu l'article 22 de la Llei General de Subvencions, que adaptarà el seu funcionament a les regles generals que s'apliquen als òrgans col·legiats establides en els articles 22 i següents de la Llei 30/1992, i que tindrà la composició següent:  
- President: el subdirector general d'Arts Plàstiques i Escèniques o persona en qui delegue.  
- Vicepresident: el cap del Servici de Coordinació d'Entitats Culturals i Ajudes.  
- Vocals: dos tècnics de l'Administració a proposta de la Direcció General de CulturArts Generalitat, nomenats per l'òrgan competent.  
  
- Secretari: un tècnic adscrit a la Direcció General de Cultura, amb veu però sense vot.  
4. La comissió tècnica avaluadora, atenent les sol·licituds presentades, emetrà un informe d'avaluació d'acord amb els criteris de prioritat que s'enumeren en la base quinta, deixant constància en la corresponent acta dels motius de valoració de les sol·licituds, així com de la seua prelació de major a menor puntuació, que contindrà la proposta de quantia de les ajudes de conformitat amb els límits establits en la base primera.  
  
5. En qualsevol moment del procediment, podrà instar-se el sol·licitant a formalitzar qualsevol tràmit, de conformitat amb el que preveu l'article 76.2 de la Llei 30/1992, per un termini de deu dies, amb els efectes determinats en esta norma.  
6. L'òrgan instructor, a la vista dels expedients i de l'informe i proposta de la comissió tècnica avaluadora, formularà la proposta de resolució provisional, degudament motivada, que serà notificada fefaentment als interessats, amb trasllat per un termini de deu dies per a al·legacions, si és el cas; tràmit del qual es prescindirà quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva serà elevada a la consellera d'Educació, Cultura i Esport, òrgan competent per a resoldre la convocatòria.  
  
Quinta. Criteris de prioritat. Puntuació mínima exigida  
1. Els criteris que es tindran en compte per a la valoració dels projectes presentats seran els següents:  
a) Interés del guió en els seus aspectes temàtic i argumental (fins a un màxim de 10 punts).  
b) Coherència entre el guió i el disseny de producció (fins a un màxim de 5 punts).  
c) Viabilitat del finançament i de l'execució del projecte (fins a un màxim de 5 punts).  
d) Obtenció d'una ajuda prèvia a escriptura de guió, concedida per qualssevol administració pública o entitat (fins a un màxim de 3 punts).  
  
e) Historial de l'empresa productora, del guionista, del productor executiu i del director (fins a un màxim de 2 punts).  
2. En el cas que es produïsca un empat en la puntuació de la valoració dels projectes presentats, prevaldrà aquell que haja obtingut major puntuació en l'apartat 1.a de la present base.  
3. La proposta que eleve la comissió tècnica avaluadora no podrà incloure cap sol·licitud que no haja aconseguit una puntuació mínima de 15 punts, ordenades en funció de la puntuació obtinguda. Els beneficiaris proposats d'estes ajudes seran els sol·licitants que obtinguen la màxima puntuació.  
  
Sexta. Resolució de la convocatòria. Terminis  
L'òrgan instructor elevarà la proposta de resolució definitiva a la consellera d'Educació, Cultura i Esport, que resoldrà l'adjudicació de les ajudes convocades i disposarà que es publiquen fins al 31 d'octubre de 2014. La publicació de la resolució en el Diari Oficial de la Comunitat Valenciana tindrà així mateix els efectes de publicitat establit per a les subvencions en l'article 18 de la Llei General de Subvencions. No obstant això, als beneficiaris se'ls informarà del caràcter de minimis de les ajudes concedides i de la seua subjecció al Reglament núm. 1407/2013, de 18 de desembre, de la Comissió (DOUE L 352 de 24.12.2013).  
En cas de renúncia per part d'algun dels beneficiaris, o de les minoracions que es puguen produir, l'ajuda resultant s'adjudicarà per mitjà de nova resolució de la consellera d'Educació, Cultura i Esport al següent projecte amb major valoració, sempre que haja aconseguit la valoració mínima de 15 punts establida en la base quinta.3 i sense sobrepassar els imports màxims establits en la base primera.  
En el cas que la convocatòria no siga resolta en el termini establit anteriorment, s'entendran desestimades totes les sol·licituds, sense perjuí de l'obligació de resoldre que competix a l'administració actuant, de conformitat amb el que assenyala l'article 42 de la Llei 30/1992.  
  
  
Sèptima. Obligacions dels beneficiaris  
1. Seran obligacions dels beneficiaris:  
a) Comunicar per escrit a la Conselleria d'Educació, Cultura i Esport l'acceptació de l'ajuda en el termini dels vint dies hàbils següents de la publicació de la resolució de concessió en el Diari Oficial de la Generalitat Valenciana, segons el model d'acceptació que s'adjunta a la present convocatòria. Transcorregut el termini sense rebre l'acceptació expressa, es declararà que ha perdut en el seu dret a la subvenció concedida.  
b) Presentar quatre còpies del projecte desenrotllat segons s'especifica en la base octava.  
c) Presentar una declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant-ne documentalment la quantia.  
d) Fer constar, en cas de realització de la pel·lícula, el patrocini per a la realització del desenrotllament de la Generalitat, segons les normes d'identitat corporativa incloses en la pàgina web ?www.cece.gva.es- de la Conselleria d'Educació, Cultura i Esport.  
e) Justificar l'ús de la subvenció en la forma que s'indica en la base octava, sotmetent-se a les actuacions de comprovació i control financer que corresponen a la Intervenció General en relació amb les ajudes concedides, i a la resta d'obligacions previstes en l'article 47 i la resta d'articles vigents del text refós de la Llei d'Hisenda Pública de la Generalitat Valenciana.  
f) Autoritzar la Generalitat i els seus organismes dependents per a realitzar amb els projectes subvencionats accions de promoció a través de sessions de presentació, disposició dels projectes en la pàgina web de la Generalitat i els seus organismes dependents o qualsevol altra activitat que la Generalitat o els seus organismes dependents consideren necessària per a la seua difusió i promoció. Els productors i autors tenen l'obligació de participar en les accions que organitze la Generalitat i els seus organismes dependents per a la seua promoció.  
  
2. Els beneficiaris hauran de complir les obligacions que amb caràcter general establix l'article 14 de la Llei 38/2003, de 17 de novembre, General de Subvencions.  
3. Hauran de reintegrar l'import de l'ajuda, una vegada cobrada, en els supòsits previstos en l'article 37 de la Llei 38/2003, General de Subvencions, a més de l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament.  
4. Igualment hi és aplicable el règim sancionador establit en el títol IV de la Llei 38/2003, General de Subvencions.  
  
Octava. Justificació i pagament de les ajudes  
El pagament d'estes ajudes s'efectuarà per mitjà de transferència bancària segons el model de domiciliació bancària presentat junt amb la sol·licitud i es realitzarà amb la justificació prèvia per part dels beneficiaris del compliment de les següents obligacions, que es documentaran segons el model de justificació adjunt a la sol·licitud:  
  
a) Acreditació del gasto realitzat per l'empresa, equivalent com a mínim als 12.000 euros concedits. S'haurà d'aportar una memòria que explique l'aplicació al desenrotllament de cada gasto justificat.  
  
El gasto efectuat per l'empresa productora s'haurà de justificar presentant les factures originals, inclús electròniques, i qualsevol altre document de valor probatori i justificant de pagament que permeta acreditar el compliment de l'objecte de la subvenció, i que es referiran necessàriament als conceptes següents:  
Cost del guió:  
- Escriptura de nova versió del guió.  
- Anàlisi del guió.  
Resta de costos:  
- Story board.  
- Localitzacions.  
- Impremta.  
- Contractació d'una persona en nòmina per a gestions de desenrotllament (màxim 3 mesos).  
- Telèfon (una línia fixa i una mòbil) (màxim 3 mesos).  
- Internet (una línia) (màxim 3 mesos).  
- Assistència a mercats o festivals (allotjament i desplaçament).  
  
- Assistència a reunions amb coproductors, televisions, empreses distribuïdores i altres operadors (allotjament i desplaçament).  
- Gastos d'elaboració d'un tràiler, teaser o avanç d'intriga.  
Es justificarà l'import de la subvenció concedida al 50 % entre el cost del guió i la resta de costos de l'empresa productora que sol·licite realitzar el desenrotllament del projecte.  
b) Declaració actualitzada sobre subvencions sol·licitades, percebudes o concedides i pendents de percepció per part d'altres administracions públiques o privades per a la mateixa finalitat.  
c) Presentació de quatre exemplars de la documentació següent:  
- Una nova versió, respecte a la presentada en la sol·licitud, del guió en valencià. Podrà presentar-lo també en castellà, amb caràcter voluntari.  
- Relació de l'equip artístic i tècnic, adjuntant cartes d'interés o còpies dels contractes dels actors i dels càrrecs tècnics principals comprometent-se a participar amb la productora en el projecte.  
- Pressupost, pla de treball, pla de finançament i pla d'explotació de la producció.  
- Cartes d'interés o contractes de coproducció, de venda de drets d'emissió, distribució o explotació.  
- Còpia original del contracte que acredite l'empresa com a posseïdora dels drets sobre el guió per part del guionista, i en el cas de tractar-se d'una obra literària preexistent, acreditar igualment l'opció de compra o cessió dels drets per mitjà de còpia original del contracte.  
  
- Tota aquella documentació que l'empresa productora estime convenient i que forme part de la fase de desenrotllament del projecte (localitzacions, story boards, etc.).  
Tota esta documentació haurà d'aportar-se fins al 15 de novembre de 2014 en la Conselleria d'Educació, Cultura i Esport. A partir d'eixa data el crèdit quedarà anul·lat i es perdrà el dret al cobrament de l'ajuda concedida.  
  
Novena. Incompatibilitats. Supòsits exclosos  
El gaudi d'estes ajudes és incompatible amb l'obtenció de qualssevol altres que puguen atorgar altres administracions públiques per al mateix objecte de desplegament i preparació de projectes de llargmetratges de ficció, animació i documentals per a l'any 2014, que haurà de comprovar l'administració actuant amb la declaració continguda en el model de sol·licitud (apartat E), a què es referix la base tercera.3.a, primer paràgraf, si l'ajuda s'ha obtingut amb anterioritat a la publicació d'esta convocatòria, o amb la declaració actualitzada d'ajudes a què es referix la base sèptima.1.c, si s'ha obtingut després de la resolució de les ajudes convocades.  
  
Deu. Altres disposicions  
1. La Conselleria d'Educació, Cultura i Esport es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en la base sèptima, epígrafs a, c, i d, en els terminis i condicions assenyalades, observant sempre el principi de proporcionalitat a què es referix l'article 17.3.n de la Llei 38/2003, de 17 de novembre, General de Subvencions.  
2. Tota alteració de les condicions tingudes en compte per a la concessió de la subvenció podrà donar lloc a modificar la resolució de concessió. Si l'alteració de les condicions del projecte subvencionat significa una reducció del projecte, la modificació serà proporcional a la minoració efectuada.